The post دبي تستضيف قمة أمنيكس الرقمية بأحدث الأبحاث في مؤشر النضج الرقمي appeared first on سكوب إمباير.
#000000
قمة أمنكس بتقام في فندق (إتش) في دبي، وبعدها هتنعقد في العاصمة السعودية الرياض في 6 فبراير، وده دليل إن التحول الرقمي المرتبط بالثورة الصناعية الرابعة بيسجل حضور قوي في المنطقة، وبيحقق مزايا كبيرة عند تنفيذه واستخدامه بالشكل الصحيح.
#000001
سيمران باجا، نائبة رئيس أمنكس للهندسة وتقنيات التأسيس، قالت: “اتجهت العديد من الشركات العاملة في قطاع العمارة والهندسة والإنشاءات في المنطقة نحو التحول الرقمي في السنوات الأخيرة، مدفوعة بالحاجة إلى تنفيذ المشاريع المعقدة ضمن الوقت والميزانية المحددين، فيما تحرص على الامتثال للأنظمة الحكومية الصارمة والحفاظ على أرباحها رغم ظروف الأسواق الصعبة. إلا أن هناك عددًا كبيرًا من الشركات التي ما زالت في طور إطلاق مسيرتها للتحول الرقمي أو في مراحلها المبكرة، أو حتى تواجه الصعوبات في تلك المسيرة، وهنا يأتي دور مؤشر النضج الرقمي الذي يحدث الفرق الحقيقي من خلال تسليط الضوء على نقاط القوة والضعف الحالية لدى الشركة، والتي ينبغي عليها الاستفادة منها أو التغلب عليها من أجل تحقيق الاستفادة الكاملة من التحول الرقمي وتقنيات الثورة الصناعية الرابعة”.
#000002
القمة بتجمع عدد من القادة والخبراء في المنطقة للمشاركة في جلسات الخبراء، ومنهم محمود عدلي، مدير نمذجة معلومات الأبنية في بلدية مدينة أبو ظبي، ومديرين نمذجة معلومات الأبنية ومديرين المشاريع ومديرين تقنية المعلومات والمديرين التنفيذيين للتكنولوجيا والمديرين التنفيذيين من قطاع العمارة والهندسة والإنشاءات، والنفط والغاز، والتصنيع وقطاعات مختلفة.
#000003
الإمارات و20 سنة من التحول الرقمي
#000004
بالرجوع لسنة 2020، وسط ما العالم كله كان بيواجه جائحة كورونا، تمكنت الإمارات من مواصلة العمل بكفاءة تشغيلية نسبتها 100% خلال أزمة جائحة كورونا، بفضل بيئة عمل افتراضية فعالة وفرتها الاستثمارات الحكومية في التحول الرقمي على مدى 20 سنة، وفقًا للي أكده الشيخ حمدان بن محمد بن راشد آل مكتوم ولي عهد دبي رئيس المجلس التنفيذي.
#000005
الشيخ حمدان بن محمد بن راشد آل مكتوم أثناء استعراضه التجربة الإماراتية الاستثنائية في العالم الرقمي أمام الأمم المتحدة، وضح إن الإمارات بتحرص دائمًا على تبني التغيير والتطوير، وتمتلك آلية تفكير تتطلب دوما صياغة المستقبل “من اليوم”.
#000006
أهمية التحول الرقمي
#000007
دمج التقنيات والعمليات الجديدة خطوة كبيرة ومهمة بالنسبة لمعظم الشركات، وعلشان كده بيكون ده السبب في إن بعض المؤسسات تكون أكتر انفتاح واستعداد للتحول من غيرها، وهنا بتبان أهمية مؤشر النضج الرقمي، لإنه مقياس موحد لجاهزية الشركة في التقدم في التحول الرقمي.
#000008
جدير بالذكر، إن معدلات التحول الرقمي لمشروعات قائمة في منطقة الشرق الأوسط وشمال إفريقيا كانت بتفوق المتوسط العالمي أثناء جائحة كورونا، ووصلت معدلات التحول الرقمي للمشروعات حوالي 70%، مقارنة بـ 68% للمتوسط العالمي أثناء جائحة كورونا، حسب نتائج مسح (نبض المهنة) لسنة 2021.
#000009
The post بين حضارة الفراعنة والطراز الحديث: برج نوت مقر الإذاعة والتليفزيون في العاصمة الإدارية الجديدة appeared first on سكوب إمباير.
#000011
العميد خالد الحسيني المتحدث باسم شركة العاصمة الإدارية الجديدة صرح إن تم تخصيص 400 فدان لإنشاء أول مدينة للإعلام والصحافة في العاصمة الإدارية، تحت مسمى ميديا سيتي، وهتكون استثمارية، هيتم تخصيصها لوسائل الإعلام الحكومية والخاصة، وكمان وسائل الإعلام الأجنبية اللي عندها رغبة إنشاء مقرات ليها داخل مصر.
#000012
لوضع المخطط التفصيلي، تم الاستعانة بأكبر المكاتب الاستشارية، أما التصميم المبهر للبرج والمدينة الإعلامية صممتهم شركة كيوب للاستشارات الهندسية، لكن المخطط العام لم يتم الانتهاء منه لحد دلوقتي، وهيتم البدء في أعمال التنفيذ بعد تلقي شركة العاصمة الإدارية الجديدة طلبات سواء من جهات حكومية أو خاصة لإنشاء مقرات لوسائل الإعلام. ورغم كده، تصميمات برج نوت أبهرت كل اللي بيشوفها لإنها بتجمع بين حضارة الفراعنة والطراز الحديث.
#000013
متحمسين نشوفه بعد ما يجهز زيّ ما متحمسين نشوف العاصمة الإدارية كلها جاهزة.
#000014
آخر كلمة: ماتفوتوش قراءة: مراحل تطور العاصمة الإدارية الجديدة.. من صحراء لمدينة متكاملة
#000015
The post الحضور وأصل الحفل: كل اللي فاتك من حفل توزيع جوائز ريادة الأعمال appeared first on سكوب إمباير.
#000016
عمرو منسي فكر في الفكرة دي من بداية 2018، ووصل مع شركته إنهم قدروا يجمعوا رواد الأعمال الناجحين في منصة واحدة للاحتفال بيهم ونشر قصصهم الملهمة، لكونهم مصدر إلهام وفخر، ومن هنا اتحقق حلم قدر يجمع رواد الأعمال والخبراء في مجالات مختلفة في مكان واحد يسمح بالتقاء الأفكار والمشاريع الجديدة المهمة في مجالات مختلفة.
#000017
A post shared by I-Events (@ievents_eg)
#000018
الحفل شارك فيه عدد كبير من النجوم خطفوا الأنظار بإطلالاتهم، منهم عمرو دياب وأحمد داوود وعلا رشدي ونيللي كريم ومنى الشاذلي وهنا شيحة وحازم إمام وهند صبري، واللي كان واحشنا إطلالاتهم على السجادة الحمراء. واتبسطنا لما شوفناهم في حفل توزيع جوائز ريادة الأعمال
#000019
آخر كلمة: ماتفوتوش قراءة: على عكس الاقتصاد العالمي.. مشاريع عملت ثروات من ورا كورونا
#000023
The post IACES.. من الأنشطة الجامعية المهتمة بقضايا اللاجئين وبتهدف لتغيير العالم للأحسن appeared first on سكوب إمباير.
#000024
IACES هو اختصار “المنظمة الدولية لطلاب الهندسة المدنية” اللي مش بس مهتمة بعمل علاقات بين طلاب كلية الهندسة من جميع أنحاء العالم علشان ينموا مهارتهم الهندسية، ولكن كمان مهتميين بقضايا مهمة زيّ قضية اللاجئين، اللي بيبذلوا مجهود كبير لحل مشاكلهم ومساعدتهم قدر المستطاع. وفي عز وجود أزمات دولية وعالمية بخصوص اللاجئين والمشاكل اللي بيواجهوها للحصول على أبسط الاحتياجات زيّ الأكل والشرب والسكن الآمن، كان ضروري إننا نسلط الضوء على مشاكلهم وعلى المؤسسات اللي بتسعى علشان تخلي حياتهم أحسن. فعلى النطاق المحلي، بيقوموا بعمل ندوات ومؤتمرات وكمان رحلات ترفيهية علشان يجمعوا بين المتعة والعلم.
#000025
أما من خلال مسابقة دولية بينظموها كل سنة واللي بتشمل أسئلة عامة هندسية، وفرق بتقوم بعمل نماذج هندسية لخيم اللاجئين باستخدام software متطور واللي بيفوز النموذج بتاعه، هو اللي بتتاح ليه فرصة السفر والتنافس مع باقي الدول في تركيا. أما السنة دي ونظرًا للظروف اللي بتمر بيها البلاد ومشاكل اللاجئين، فالمسابقة المحلية هتشمل بس كل ما يتعلق باللاجئين وحل مشاكلهم. وبالفعل LC القاهرة فازت في أحد مراحل المسابقة الدولية سنة 2019.
#000026
مهم جدًا الالتحاق بأنشطة طلابية تقدر من خلالها تنمية مهاراتك في المجال اللي انت متخصص فيه، وفي نفس الوقت توسيع الأفق في الاهتمام بقضايا كبيرة، تقدر من خلال المنظمة الغير هادفة للربح اللي انت ملتحق بيها، إنك تسيب أثر وتعمل اختلاف، مهما كان دورك بسيط. ده بجانب طبعًا إن أثناء كل المراحل دي، بيتم تعزيز مهارات ومواهب زيّ الـcommunication skills و الـ leadership skills اللي بتفرق في شخصية الإنسان وبتفيده على المدى الطويل.
#000027
آخر كلمة: فخورين بـ IACES وأى نشاط طلابي بيحاول يغير العالم للأحسن!
#000028
The post أول رائدة فضاء عربية: مين هي نورا المطروشي اللي تم اختيارها لبرنامج ناسا appeared first on سكوب إمباير.
#000029
نعلن بحمدالله اليوم عن اثنين من رواد الفضاء الإماراتيين الجدد .. بينهم أول رائدة فضاء عربية .. نورا المطروشي ومحمد الملا ... تم اختيارهم من بين أكثر من ٤٠٠٠ متقدم .. وسيبدأ تدريبهم قريباً ضمن برنامج ناسا لرواد الفضاء.. نبارك للوطن بهم .. ونعول عليهم لرفع اسم الامارات في السماء. /5frAJQePO5
#000030
نورا المطروشي اتولدت في الإمارات سنة 1993، ومن صغرها عندها شغف لعالم الفضاء، وكانت بتلاقي سعادة كبيرة لما تروح فعاليات لمشاهدة النجوم، وحصلت على بكالوريوس في الهندسة الميكانيكية من جامعة الإمارات، وبتشتغل مهندسة في شركة الإنشاءات البترولية الوطنية وعندها 5 سنين من الخبرة في مجالها، واشتغلت في منصب نائب رئيس الشباب 3 سنين في شركة الإنشاءات البترولية الوطنية، وكمان هي عضو في الجمعية الأمريكية للمهندسين.
#000031
اتميزت نورا في مجالات الهندسة والرياضيات في مسيرتها الأكاديمية، وحققت المركز الأول على مستوى الإمارات في أولمبياد الرياضيات الدولي في 2011، ومثلت شباب الإمارات في مؤتمر الشباب في الأمم المتحدة في 2018 و2019، وفي البرنامج الجديد للفضاء اللي تم اختيارها فيه، هتنضم هي ومحمد الملا لرائدي الفضاء هزاع المنصوري وسلطان النيادي، وهيشكلوا فريق رباعي تحت مظلة برنامج الإمارات لرواد الفضاء، وده هيدعم طموح الإمارات في مجال استكشاف الفضاء وكمان هيخدم استراتيجية مركز محمد بن راشد للفضاء، المبنية على تحقيق رؤية القيادة لمجال الفضاء والوصول بالإمارات لمراكز متقدمة في المجال ده.
#000032
The post 5 مهندسين مصريين في المركز الأول لجائزة رفعت الجادرجي appeared first on سكوب إمباير.
#000034
والهدف من الكوبري هو توسيع رصيف المشاة على النيل، ويقدموا منه مشهد بانورامي لنهر النيل ووسط القاهرة، والمباني الأيقونية المجاورة، واللي هيكون فيه دور أرضي مقفول، وفي منطقة كمان مكشوفة فيها جناين ومساحات خضرا.
#000035
وجائزة رفعت الجادرجي هي جائزة سنوية عالمية اتسمت بالاسم دا كتكريم للمهندس والأكاديمي العراقي الدكتور رفعت الجادرجي، والجائزة السنة دي بتسعى للتحديات الهندسية بمعنى إن كل منطقة وعلى حسب شكلها أو جوها ومناخها وهكذا، لكن في السنين اللي فاتت للجائزة ركزت على التصاميم عن التحديات في العراق، ونسخة الجائزة لسنة 2019 ركزت على التصاميم لدولة الإمارات العربية المتحدة بموضوع “متحف بارجيل للفن العربي الحديث” في الشارقة، والسنة دي استمروا في توسيع نطاق الجائزة من خلال تحديد موضوع مسابقة لمدينة القاهرة بمصر، والجائزة هي جزء من برنامج تميز اللي بيسعى للاحتفال بالهندسة في الشرق الأوسط وشمال أفريقيا، ولدعوة المهندسين والمصممين إنهم يقدموا أفكارهم.
#000036
آخر كلمة: ماتفوتوش قراءة: لأول مرة.. المصرية رانيا الغباشي تفوز بجائزة عالمية في تصنيع السيارات
#000037
The post من عصر صدر الإسلام للعصر العثماني.. اختلاف معمار المآذن في مصر appeared first on سكوب إمباير.
#000038
ومع الوقت بقى ليها أهمية كبيرة والمعماريين بقوا يهتموا بفن تصميمها وأبدعوا في شكلها الجمالي وزخارف البناء والنقوش الإسلامية عليها، وبقت بأشكال مختلفة بين المدورة والمضلعة والمربعة، وكلهم بأشكال جميلة بتقدر تخطف عينك وتسأل ليه الاختلاف اللي موجود في أشكالها وزخارفها وبيرجع لإيه؟ علشان كده تعالوا نتعرف على اختلاف تصميم ومعمار المآذن عبر العصور.
#000039
بداية ظهور المآذن في مصر كانت في العصر الأموي، في جامع عمرو بن العاص، واتبنى أربع مآذن في أركانه، لكن حصل كذا مرة بناء وهدم المآذن دي وكل مرة كانت بتتبني بطراز مختلف، علشان كده الشكل اللي هي عليه دلوقتي مش الشكل الأساسي اللي اتبنت بيه أول مرة.
#000040
عن: العين الإخبارية
#000041
بعدها عصر الدولة الطولونية، بمسجد أحمد بن طولون، ومأذنته تصميمها شبه شكل الملوية في جامع سامراء في العراق.
#000042
وفي الدولة الفاطمية، المساجد كانت بسيطة في شكل الواجهات الداخلية والخارجية، وبقت المآذن عنصر أساسي في التشكيل، زيّ مسجد الحاكم، المآذن فيه بتتحلى بالزخارف والنقوش على الحجر.
#000043
عن: اليوم السابع
#000044
في العصر الأيوبي، اتطورت المساجد وقتها علشان ظهرت المدرسة اللي بتدرس علوم القرآن والحديث في مباني مستقلة في نطاق المباني الدينية، وأكتر مأذنة مميزة في العصر ده مئذنة الصالح نجم الدين أيوب.
#000045
بالنسبة للعصر المملوكي، كان بيعتبر العصر الذهبي للعمارة الإسلامية في مصر، وتنوعت المنشآت المعمارية وأهمها المساجد والمدارس، وتطورت فيها فراغات وظيفية وزودوا مباني تانية بيه زيّ القباب والأضرحة والسبل والكتّاب، وأشهر مئذنة تدل على العصر ده مئذنة مدرسة السلطان حسن اللي تعتبر من أجمل المآذن اللي بتتميز بانسجام أجزائها بطريقة جميلة، ومئذنة مدرسة الظاهر.
#000046
في العصر العثماني، كان في تطور كبير في عمارة المآذن، اللي بقت على شكل إسطواني بسيط كل ما يتجه للأعلي، على شكل القلم الرصاص اللي بينتهي من فوق بسن محدد، وفيه نقوش مزخرفة متنوعة، وأشهر مآذن العصر العثماني مئذنة سليمان باشا الخادم.
#000047
آخر كلمة: ماتفوتوش قراءة: برج القاهرة وأول ناطحتين سحاب في مصر.. مين هو المعماري نعوم شبيب؟
#000048
The post برج القاهرة وأول ناطحتين سحاب في مصر.. مين هو المعماري نعوم شبيب؟ appeared first on سكوب إمباير.
#000049
نعوم اتولد سنة 1905، واتخرج من هندسة جامعة القاهرة بتقدير امتياز مع مرتبة الشرف، وسنة 1940 عمل شركته للإنشاءات والمقاولات بالقاهرة، وحط المعالم الأولى لهندسة معمارية عصرية، وعبقريته بتتمثل في إنشاء نوع من المسطبات الهندسية اللي بتقدر تتغلب على مشكلة التربة عند إنشاء ناطحات السحاب، وكمان عمل الأقواس والقباب الهندسية بطريقة جديدة، وممكن القبة الواحدة تغطي حوالي 800 متر مربع، وكمان سجل براءة اختراع (قباب شبيب) من سنة 1946.
#000050
وهو اللي عمل برج القاهرة، بارتفاع 187 متر ونص، واللي بيعتبر أطول مبنى في مصر وأفريقيا، ووقت لما كان بيتبني كان أعلى برج من الخرسانة المسلحة في العالم، وكمان عمل أول ناطحتين سحاب “برج الراديو” سنة 1954، بارتفاع 22 دور (76 متر) بشارع رشدي بوسط القاهرة، و”عمارة بلمونت”، اللي اتسمت كده علشان كان عليها إعلان لسجائر بلمونت استمر فترة طويلة، واتبنت سنة 1958 في جاردن سيتي.
#000051
عن: جريدة البشاير
#000053
وبنى كنيسة سانت كاترين في ميدان تريومف في مصر الجديدة سنة 1950، اللي دايمًا هتخطف نظرك وأنت ماشي جنبها وهتركز في معمارها وجمال التصميم والطريقة اللي اتبنت بيها، وبتعتبر من أشهر معالم منطقة مصر الجديدة، وعمل كنيسة سانت تريز في بورسعيد، اللي بتطل على قناة السويس، وكمان نعوم بنى سينمات ومحلات وعمارات سكنية ومصانع ومدارس، وأضاف كتير لعالم المعمار في مصر.
#000054
عن: فيسبوكعن: فيسبوك
#000055
آخر كلمة: إيه أكتر مبنى بيلفت نظرك منهم؟
#000056
The post “كيو وورك” مشروع جديد لمواجهة الكورونا بمكاتب سداسية مزودة بفلاتر لتنقية الهواء appeared first on سكوب إمباير.
#000057
وللسبب ده قرر المهندس المعماري المصري محمد رضوان إنه يستغل خبرته في مجال التصميمات، ويساهم في حل مشكلة العمل داخل المؤسسات عن طريق تصميم مكاتب على شكل وحدات صغيرة سداسية مُعقمة ومُحكمة الغلق بتشتبه خلية النحل.
#000058
بتتسع الوحدة الواحدة من الوحدات دي لفرد واحد يقدر يعمل بداخلها، وكل وحدة بيدخلها الهواء عن طريق مراوح مزودة بفلاتر، وبتعتمد الوحدات على التحكم الأوتوماتيك، وتكنولوجيا بصمة الوجه بحيث تقلل تعرض الموظفين للأسطح بشكل مباشر.
#000059
بواسطة: Yahoo News
#000060
تصميم المهندس المصري حصل على جائزة مسابقة “DNA Paris Design Award” الدولية في فرنسا كأفضل تصميم في فئة التصميمات المسؤلة اجتماعياً. وبعد ما انتشرت فكرة المهندس رضوان، ابتدت شركات دولية ومصرية تكلمه علشان تنفذه في مؤسساتها، وهو شغال حالياً على تطوير التصميم علشان يناسب ظروف العمل في مُختلف المكاتب والمصانع.
#000061
آخر كلمة: الحاجة أم الاختراع، وأزمة الكورونا بتثبت كل يوم دورها في تقدم التكنولوجيا وتغيير اساليب حياتنا للأفضل.
#000062
The post بالصور: القصص الخفية وراء جمال المعمار اللبناني appeared first on سكوب إمباير.
#000063
وزي كل الحضارات، شعوب الدول دي النهاردة بيبنوا هما كمان صروح وآثار علشان يثبتوا مكانهم في كتب التاريخ. الرغبة الفطرية دي في إننا نسيب علامة في المكان اللي كنا فيه من خلال أبنية وآثار تقدر تقول إنها مشتركة ما بين كل البشر في كل العصور تقريبًا. الكلمة الأدق اللي بتوصف العملية دي هي المعمار أو أسلوب البناء الخاص بكل شعب أو حضارة، لأنه بالنسبة للبعض المبنى هو مبنى مش أكتر من كده، بس للبعض الآخر المبنى هو قطعة فنية بتحكي حكاية عبر الزمن.
#000064
ومن ضمن دول المشرق، بيبرز اسم دولة لبنان بمعالمها القديمة اللي بترجع لعصر ما قبل الإغريق لحد عصرنا الحالي. ودول مجموعة من التصميمات والأشكال اللي بتميز أبرز وأجمل الآثار اللبنانية على مدار التاريخ.
#000065
· المعمار الروماني
#000066
في العصور القديمة، كل دول البحر المتوسط كانت تحت حكم الرومان. وبطبيعة الحال فالمهندسين المعماريين الرومان من كل أرجاء المدينة -اللي تحولت إلى إمبراطورية روما الضخمة فيما بعد- كانوا بيساهموا كل واحد بنصيبه في بناء الآثار والمعابد الرومانية العملاقة على طريقتهم الخاصة. لبنان كانت واحدة من الدول دي، وإحدى أهم معالم الحضارة الرومانية هناك هي مدينة بعلبك التاريخية اللي بتشهد لحد النهاردة على براعة المعماريين الرومان.
#000067
المعابد الرومانية في المنطقة هناك بتُعتبر من أكتر المعابد اللي قدرت تحافظ على نفسها وقوامها عبر السنين. مدينة بعلبك نفسها اعتبرتها منظمة اليونسكو الدولية أحد مناطق التراث العالمي في العصر الحاضر بسبب المعابد والآثار الرومانية اللي بيصنفها البعض على إنها أعظم إنشاءات المعمار الروماني على الإطلاق.
#000068
بست أعمدة فقط من أصل 52 عمود أصلي، لسه بيبرز معبد جوبيتر الروماني في مدينة بعلبك -واللي بيبلغ طوله 22 متر- كأحد أشهر معالم المدينة حتى الآن، المعبد مبني على ما يشبه المنصة وبيتمركز تقريبًا في وسط المدينة محاط بمعابد أخرى صغيرة، وبيعتبر دليل حي على مدى دقة التفاصيل والحس الجمالي في المعمار الروماني.
#000069
· القلاع الحجرية من القرون الوسطى
#000070
أثناء الحملات الصليبية، انتقل عدد لا يحصى من فرسان مختلف الدول الأوروبية إلى الشرق الأوسط. وبالرغم من طبيعة الهدف اللي كانوا جايين عشانه -واللي كان سبب مؤقت- لكنهم قرروا يكملوا حياتهم هنا وبنوا ما عُرف فيما بعد بالمدن الصليبية. كمان المهندسين من بلاد أوروبا تبعوهم إلى بلاد الشرق الأوسط وهناك بنوا عدد من الأديرة والقلاع القوطية أو كما تُعرف بال”Gothic castles” اللي محافظ جزء كبير منها على نفس شكله ورونقه لحد يومنا دا.
#000071
القلاع الحجرية دي من ضمنها قلعة صُور، قلعة الشقيف، قلعة موسى وقلعة صيدا البحرية. مدينة صيدا اللبنانية بتُعتبر واحدة من أهم معالم لبنان التاريخية واللي بتقدر تشوف في كل ركن فيها آثار من مختلف الحقبات التاريخية بالذات وقت الإغريق والمصريين القدماء. قلعة صيدا البحرية اتبنت عن طريق الصليبيين سنة 1228 على حُطام قبر من أيام الفينيقيين وهو مزار الإلهة ملكارت.
#000072
القلعة بتبعُد عن شاطئ البحر المتوسط ب80 متر لكنها متصلة بيه عن طريق كوبري مكون من 9 سدود صخرية. القلعة كمان بتتميز بسطح تقدر تطلعه وبيوفرلك منظر رائع للميناء وبقايا معالم المدينة القديمة.
#000073
· معمار القرن التاسع عشر
#000074
كتير من مباني لبنان الشهيرة حاليًا اتبنت خلال الفترة دي، واحد من أبرزهم هو مُجمّع قصر بيت الدين اللي بناه الأمير العثماني بشير الثاني الشهابي. الحاكم العثماني كمان بنى قصور أخرى لأولاده لكن متبقاش منهم غير قصر بيت الدين وقصر مير أمين اللي تحول فيما بعد لفندق.
#000075
أول ما بتدخل من بوابة قصر بيت الدين بتقابل ساحة واسعة كانت بتُستخدم زمان لتعلم فن الفروسية بالإضافة لعمل الاحتفالات الضخمة اللي كان بيحضرها عامة الشعب. حاليًا، قصر بيت الدين هو متحف مهم بيعكس حالة لبنان في تلك الفترة، وبيحتوي على عدد من الصور التاريخية والملفات القديمة وحتى مجموعة من النصوص والأشعار القديمة.
#000076
· معمار القرن العشرين
#000077
مع بداية القرن العشرين، لبنان ماكانتش في أحسن أحوالها بسبب الصراع ضد الاحتلال الفرنسي أو اللي كان بيتقال عليه ساعتها “الوصاية” أو الانتداب. خلال الفترة دي عمل مهندسو الانتداب من فرنسا على تحديث البنية التحتية في لبنان وتحديدًا في العاصمة بيروت اللي فيها أُقيمت مباني كتير جديدة إعلانًا عن بدء عصر جديد. المباني دي تضمنت بنك لبنان المركزي اللي تم تصميمه عن طريق المهندس السويسري “أدور جويلارد”، جامعة لبنان اللي صممها الفرنسي “أندريه ووجنسكي” ومبنى وزارة الدفاع اللبنانية اللي اتصمم على إيد المهندس اللبناني موريس هندي بالتعاون مع الفرنسي ووجنسكي.
#000078
· المعمار المعاصر
#000079
شهد القرن الواحد وعشرين عدد ضخم من المشروعات المعمارية العملاقة اللي انتشرت في أنحاء لبنان؛ المشروعات دي بتتضمن أسواق بيروت الجديدة، حديقة رفيق الحريري التذكارية وخليج زيتونة الشهير. أصول المعمار المعاصر تم إدماجها مع المبادئ المعمارية القديمة فكانت النتيجة -زي ما انتوا شايفين- مباني من أروع التصميمات في العالم الحديث.
#000080
آخر كلمة: لبنان من الدول اللي تقدر بباسبورك المصري تدخلها من غير الحصول مسبقًا على فيزا، أعتقد دي فرصة متتعوّضش!
#000081